ઉલ્લેખનીય છે કે પ્રવિણ તોગડીયા વિરૂધ્ધ રાજસ્થાનની પોલીસ વોરંટ આપવા આવી હતી ત્યારબાદ પ્રવિણ તોગડીયા ભેદી રીતે ગુમ થઇ ગયા હતા અને સાંજે કોતરપુર વોટરવર્કસ પાસે બેહોશ હાલતમાં મળી આવ્યા હતા અને ચંદ્રમણી હોસ્પિટલમાં દાખલ કરવામાં આવ્યા હતા. ત્યારે ક્રાઇમબ્રાંચની તપાસમાં ચોંકાવનારા ખુલાસા થયા હતા કે પ્રવિણ તોગડીયા જાતે જ ગુમ થયા હતા અને તેમના મિત્રની સાથે મળીને તેમણે તેમના ગુમ થવાના અને બેહોશ રીતે મળી આવવા પાછળ ડો.પ્રવિણ તોગડીયાએ જ કાવતરૂ રચ્યુ હતુ. જેના કારણે પ્રવિણ તોગડીયા અને ક્રાઇમબ્રાંચના જોઇન્ટ પોલીસ કમિશનર જે કે ભટ્ટ સામ સામે આવી ગયા હતા.